|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 23. januar 2019 kl. 10.15-12.00. |
| **Sted:** | Lysningen, stuen |
| **Deltagere:** | Søren Frank (SF), Adam Poulsen (AP), Karen Hvidtfeldt (KH), Anne Klara Bom (AB), Simon Emil Stokholm Madsen (SE), Lise Dampe Hühne (LH), Ida Kühn Laugesen (IL), Signe Østergaard Christensen (SØ), Jeanet Dal (JD), Anna Joan Fredberg (praktikant)(AF) |
| **Afbud fra:** | Sten Pultz Moslund (SM) |
| **Fraværende:** | Marie Thyssen Feddersen (MF), Koral Levy (KL) |
| **Referent:** | Ingelise Nielsen (IN) |

**Konstituering**

SF bød velkommen til de nyvalgte studentermedlemmer.

1. **Valg af næstformand**

Ida Kühn Laugesen blev indstillet som næstformand.

1. **Godkendelse af standardforretningsorden og delegering**

Samme standardforretningsorden som sidste år blev godkendt. I den forbindelse diskuterede studienævnet den vedtagne delegering af afgørelseskompetence til formanden. SF orienterede om den nuværende praksis, og det blev vedtaget at udvide delegeringskompetencen til også at omfatte afgørelser om udsættelse af tidsgrænsen.

KH foreslog, at man på hvert møde kort skulle gennemgå de formandsafgørelser, som var truffet siden sidste møde. **Forslaget blev** **vedtaget**.

1. **Årshjul**

Årshjulet blev **vedtaget.**

**Dagsorden**

|  |  |  |
| --- | --- | --- |
| 1. **Godkendelse af dagsorden**   Dagsordenen blev **godkendt** |  |  |
| 1. **Til orientering: Godkendt referat fra studienævnsmødet den 12. december 2018**   Referatet blev taget til **efterretning.**   1. **Meddelelser**    1. *Studienævnsformand*   -SDU afholder åbent hus den 23. februar 2019 for potentielle bachelorstuderende.  -SDU afholder åbent hus den 6. februar 2019 for kommende studerende på kandidatuddannelserne, tilvalg og sidefag.  -Der har været et tilfælde af plagiat i et bachelorprojekt. Den pågældende studerende er blevet bortvist i et semester. Der er to yderligere tilfælde, hvor der skal afholdes samtaler. SF advarede i den forbindelse de studerende mod at citere uden klart at markere, at der er tale om citat. Det er ofte her, at det går galt.   * 1. *Studieleder Kulturstudier*   -KH orienterede om, at Kulturstudier igen er på rektors observationsliste på grund af for høje arbejdsløshedstal. Den foreløbige melding fra fakultetet er, at det ikke vil føre til egentlige sanktioner, udover en fortsat observation.  -Der er sket en genansættelse af den faglige vejleder fra sidste år, og vedkommende bliver færdig til sommer. Så til den tid skal der findes en ny.  -Til studiestarten 2019 planlægges nogle få ændringer i studieordningen for Kultur og Formidling. Det drejer sig primært om eksamensordningerne for fagene Kulturformidling 1 og 2 samt Kulturteori og historie.  På tilvalg for Æstetik og Kulturanalyse planlægger man at erstatte valgfag/selvstuderet emne/projektorienteret forløb med et obligatorisk fagligt emne.   * 1. *Studieleder Litteraturvidenskab*   -Der er opslået en stilling som faglig vejleder med start 1. marts.  -RIO deltog på seneste faggruppemøde, da det er planen fremover at integrere dem mere på 3. og 4. semester på bacheloruddannelsen. Formålet er, at de studerende tidligt skal blive mere klar over, hvilke karrieremuligheder de har.   * 1. *De studerende*   -IL orienterede om, at der havde været et problem med en eksamen, hvor svaret fra den ordinære eksamen først kom to dage før reeksamen. KH bekræftede, at der generelt har været problemer med at få offentliggjort eksamensresultaterne i tide, selv om underviserne har tastet dem. Problemerne skyldes kontroltastningsproceduren på Registrering og Legalitet.  SØ fortalte, at ved ekstern censur bliver resultaterne øjeblikkeligt offentliggjort, men ved interne bedømmere, kan der gå noget tid. Hun anbefalede, at man tog fat i studiesekretæren, hvis man har brug for et hurtigt upload. Desuden er det vigtigt, at man ved planlægningen sørger for, at der er god tid mellem datoen for planlagt offentliggørelse af resultaterne for den ordinære eksamen og reeksamen.  AB anbefalede, at undervisere på Kulturstudier sender en mail til JD når man har tastet resultaterne. Så vil JD tage kontakt til Registrering og Legalitet.  SØ oplyste, at problemerne gerne skulle blive endelig løst, når der indføres det nye system Digital Eksamen.   * 1. *Andre*   -Ingen meddelelser   1. **Merit og dispensationsansøgninger**   Se det lukkede referat.   1. **Sager til behandling eksamen**   Intet at behandle   1. **Sager til behandling studieordninger**    1. *Litt: Godkendelse af studieordning BA*   SF orienterede om de væsentligste ændringer, som er: 1) læsefærdighedskravet fjernes, 2) sprogbundetheden på periodekurserne fjernes, 3) kurserne i litteratur- og kulturhistorie ændres til at bestå af 7 foredrag med løbende eksamensdeltagelse i form af MCQ, som tester de studerendes forberedelse, 4) RIO deltager i 3 ud af 13 moduler på teori- og metodekurserne, 5) videnskabsteori rykkes til andet semester og 6) et helt nyt fag, Litteratur og aktuelle udfordringer, indføres på første semester.  **Studienævnet godkendte den ændrede studieordning.**   1. *Litt: Godkendelse af forløbsmodel KA*   SF orienterede om opbygningen af den nye kandidatuddannelse. Første semester er snævert litteraturfagligt, men på andet semester er det tanken, at uddannelsen skal blive mere omverdensorienteret bl.a. med faget Litteraturen i det udvidede felt. Dette fag er casebaseret og handler om verden omkring litteraturen: museer, kunstråd, kulturpolitik mv. På tredje semester skal de studerende så ud og bruge deres faglighed i det projektorienterede forløb.  **Studienævnet godkendte forløbsmodellen.**  KH mente, at faget Litteraturen i det udvidede felt har mange elementer til fælles med særfaget Kulturformidling 2 på Kulturstudier, som også er placeret i forårssemesteret, og at der måske var mulighed for samarbejde. SF var meget interesseret i dette.   1. **Sager til behandling kvalitetspolitikken** 2. *LIT: Godkendelse af kommissorium for aftagerpanelet for Litteraturvidenskab*   Kommissoriet blev **godkendt.**   1. *KUL: Godkendelse af kommissorium for aftagerpanelet for Kultur og Formidling*   Kommissoriet blev **godkendt.**   1. **Sager til behandling undervisning** 2. *KUL: semesterplaner til godkendelse*   Semesterplanerne blev **godkendt.**   1. *LITT: kursusbeskrivelser og læseplaner til godkendelse*   AB spurgte ind til faget Litteraturteori- og metode ll, da hun mente, at læseplanen var overvældende. AP var enig. SF fortalte, at der står i studieordningen, at der skal gennemgås mindst seks litteraturteoretiske retninger, og tanken var, at man én uge skulle gennemgå en teori og næste uge bruge den. Det passer nogenlunde til 13 undervisningsgange, men dette forløb inddrager flere teorier. Måske er der brug for en præcisering i studieordningen?  **Studienævnet blev enige om** at sende et signal til underviseren om, at forløbet måske var for kompakt – og at det er vigtigt at holde øje med, om de studerende kan følge med. Desuden er det vigtigt at sørge for, at så mange som muligt deltager i midtvejs- og slutevaluering af faget.  Derefter blev alle kursusbeskrivelser og læseplaner **godkendt.**   1. **Andre sager til behandling**   -Intet at behandle.   1. **Eventuelt**   -Intet under eventuelt. |  |  |